
Z á p i s n i c a

Z pätnásteho zasadnutia obecného zastupiteľstva konaného dňa 7.12.2016  v kultúrnom dome v Gáni

Prítomní boli:

Mgr. Denisa Ivančíková, starostka obce

František Jankovič, Ing.  

Rudolf Radimák, Ing.

Anton Tibenský

Ladislav Kollár

Pri poslednom bode prišiel: Ing. Michal Blaho

Ospravedlnení: Mgr. Barbora Marár, Ing. Jozef Lipovský, 

Zasadnutie obecného zastupiteľstva zahájila a viedla starostka obce, ktorá privítala prítomných a konštatovala, že:

-všetci poslanci včas obdržali pozvánku na zasadnutie,

-z celkového počtu 7 poslancov boli na začiatku rokovania prítomní 4  poslanci, v bode rôzne prišiel Ing. Blaho a teda účasť na začiatku rokovania bola na 57 % a tak obecné zastupiteľstvo bolo uznášania sa schopné vo všetkých bodoch rokovania. 
Po úvodnom slove starostka obce určila:

· za zapisovateľku zasadnutia obecného zastupiteľstva p. Mgr. Martinu Kamenovú,

· za overovateľov zápisnice p. Ing. Radimáka a p. Tibenského poslancov obecného zastupiteľstva,

· za členov návrhovej komisie starostka určila: p. Jankoviča Ing.,  Radimáka Ing., Kollára členov obecného zastupiteľstva

a požiadala prítomných, aby sa k predloženému návrhu vyjadrili.

Keďže pripomienky ani pozmeňujúce návrhy vznesené neboli, za predložený návrh z celkového počtu 4 poslancov, hlasovali 4 poslanci. 

Starostka predniesla program rokovania. Za predložený návrh uznesenia č. 133/2016 o  programe hlasovali 4 poslanci z celkového počtu 4 poslancov. 

Program rokovania bol nasledovný: 

1/Otvorenie zasadnutia  - určenie zapisovateľa, overovateľov zápisnice, návrhovej 
komisie 
2/ Kontrola plnenia uznesení
3/ Návrh viacročného rozpočtu na roky 2017-2019

4/Rôzne

5/ Diskusia

6/ Záver

Po tomto sa pristúpilo k prejednaniu jednotlivých bodov nasledovne:
2/ Kontrola plnenia uznesení
Správu o plnení uznesení predniesla starostka obce. 
Nikto z poslancov pripomienky nemal. Návrhová komisia predniesla návrhu uznesenia č. 134/2016, za ktorého prijatie hlasovali 4 poslanci  z celkového počtu 4 prítomných poslancov.
3/ Návrh viacročného rozpočtu na roky 2017-2019

K opätovne spracovanému návrhu rozpočtu obce na roky 2017-2019 nikto z prítomných poslancov pripomienky nemal. 

Návrhová komisia predniesla návrh uznesenia č. 135/2016, za ktorého prijatie hlasovali 4 poslanci z celkového počtu 4 prítomných poslancov.
Následne návrhová komisia predniesla návrh uznesenia č. 136/2016, ktorým poslanci schvaľovali použitie rezervného fondu na pokrytie schodku kapitálového rozpočtu. Za prednesené uznesenie hlasovali 4 poslanci z celkového počtu 4 prítomných poslancov. 

4/ Rôzne

A. Stravné lístky
Návrhová komisia predniesla návrh uznesenia č. 137/2016 o zvýšení sumy stravného lístka, nakoľko táto povinnosť vyplynula na základe opatrenia MPSVaR. Za prednesené uznesenie hlasovali 4 poslanci z celkového počtu 4 prítomných poslancov.

B. Vzdanie sa funkcie predsedu finančnej komisie

Na základe zaslaného prípisu Ing. Lipovského o odstúpení z postu predsedu komisie finančnej a správy majetku obce, návrhová komisia predniesla návrh uznesenia č. 138/2016, ktorým si zvolila nového predsedu komisie Ing. Jankoviča. Za prednesené uznesenie hlasovali 4 poslanci z celkového počtu 5 prítomných poslancov a 1 poslanec (Ing. Jankovič) sa hlasovania zdržal. 

5/ Diskusia
Nakoľko sa do diskusie už nikto neprihlásil p. starostka ukončila zastupiteľstvo a poďakoval prítomným za účasť.
     Zo  zasadnutia obecného zastupiteľstva boli prijaté nasledovné uznesenia, za ktorých prijatie hlasovali poslanci po každom bode programu osobitne. 
U z n e s e n i a

Z pätnásteho  zasadnutia Obecného zastupiteľstva obce Gáň

zo dňa 7.12.2016
Uznesenie č. 133/2016

Obecné zastupiteľstvo obce Gáň

s c h v a ľ u j e 
Program zasadnutia obecného zastupiteľstva

s c h v a ľ u j e 

Návrhovú komisiu v zložení: Ing. Jankovič, Ing. Radimák, Kollár

Uznesenie č. 134/2016

Obecné zastupiteľstvo obce Gáň

A.  b e r i e   na vedomie

Správu o plnení uznesení prijatých Obecným zastupiteľstvom v Gáni ku dňu 7.12.2016

B.  s c h v a ľ u j e

ukončiť sledovanie úloh schválených uznesením č.:
118/2016

119/2016

120/2016

121/2016

122/2016

123/2016

124/2016

125/2016

126/2016

127/2016

128/2016

129/2016

130/2016

131/2016

132/2016

Uznesenie č. 135/2016

Obecné zastupiteľstvo obce Gáň

A. Konštatuje, že starostkou obce predložený, 
Návrh viacročného rozpočtu na r. 2017-2019

- je v súlade s §10 ods. 7 zákona SNR č. 583/2004 Z.z. o rozpočtových pravidlách územnej samosprávy  a o zmene  a doplnení niektorých zákonov 

- je zostavený bez programovej štruktúry v zmysle uznesenia č. 314/2014

- celkový rozpočet obce je vyrovnaný a z toho bežný rozpočet je prebytkový vo výške  141960 €  a 
kapitálový rozpočet je  schodkový vo výške 267500 €

B. S c h v a ľ u j e

rozpočet obce Gáň na rok 2017, kde príjmy predstavujú finančný objem 691510 € a výdavky 691510 €

C. B e r i e  na  v e d o m i e

viacročný rozpočet na roky 2018-2019

stanovisko hlavnej kontrolórky obce Gáň

Uznesenie č. 136/2016

Obecné zastupiteľstvo obce Gáň

S c h v a ľ u j e

Použitie rezervného fondu vo výške 125540 Eur na:
- zriadenie sociálneho zázemia pre dom smútku a úprava okolia cintorína vo výške 120000 Eur

· Oplotenie detského ihriska Brakoň vo výške 5000 Eur

· Náklady na prípravné a projektové práce vo výške 540 Eur

Uznesenie č. 137/2016

Obecné zastupiteľstvo obce Gáň

Na základe opatrenia Ministerstva práce, sociálnych vecí a rodiny SR o sumách stravného pri tuzemských pracovných cestách

S c h v a ľ u j e

Hodnotu stravného lístka 3,50 Eur pre zamestnancov obce

Uznesenie č. 138/2016

Obecné zastupiteľstvo obce Gáň

A. B e r i e  na   v e d o m i e

Vzdanie sa p. Ing. Jozefa Lipovského z funkcie predsedu v komisii finančnej a správy majetku obce pri OZ Gáň dňom 6.12.2016

B. V o l í

Za predsedu komisie finančnej a správy majetku obce pri OZ p. Ing. Františka Jankoviča dňom 7.12.2016

Mgr. Denisa Ivančíková

         Starostka obce

Overovatelia:



      


 Zapisovateľka:                
Tibenský
Ing. Radimák     
